ดัชนีความเชื่อมั่นเดือนม.ค.53 พุ่งเกินระดับ 100 ต่อเนื่อง
ดัชนีความเชื่อมั่นเดือนม.ค.53 พุ่งเกินระดับ 100 ต่อเนื่องเป็นเดือนที่ 4
19 ก.พ. 2553

ดัชนีความเชื่อมั่นเดือนม.ค.53 พุ่งเกินระดับ 100 ต่อเนื่องเป็นเดือนที่ 4
นายสันติ วิลาสศักดานนท์ ประธานสภาอุตสาหกรรมแห่งประเทศไทย (ส.อ.ท.)เปิดเผยผลการสำรวจความเชื่อมั่นของภาคอุตสาหกรรมไทยในเดือนม.ค.2553 พบว่า ค่าดัชนีความเชื่อมั่นอยู่ที่ระดับ 115.4 ปรับตัวสูงขึ้นจากเดือนธ.ค.52 ที่ระดับ 113.6 ซึ่งค่าดัชนีปรับตัวเกินระดับ 100 เป็นเดือนที่ 4 ติดต่อกัน นับตั้งแต่เดือนต.ค.2552 โดยมีปัจจัยสำคัญมาจากดัชนีด้านยอดขายรวม ปริมาณการผลิต ต้นทุนประกอบการ และผลประกอบการปรับตัวสูงขึ้น ในขณะที่ยอดคำสั่งซื้อโดยรวมยังลดลง เนื่องจากการบริโภคในประเทศเริ่มทรงตัว ส่วนการส่งออกนยังคงขยายตัวตามการฟื้นตัวของเศรษฐกิจโลก